Ekipa znanstvenikov je raziskala nenavadno jato galaksij Abell 2744
z vzdevkom Pandorina jata.
S pomočjo vesoljskih in zemeljskih teleskopov,
vključno z Vesoljskim teleskopom Hubble agencij NASA/ESA
in Zelo velikim teleskopom (VLT) evropskega južnega observatorija ESO,
so odkrili, da je jata nastala zaradi istočasnega kopičenja
najmanj štirih ločenih jat galaksij.
To je ESOcast!
Vrhunska znanost in življenje v zakulisju ESO,
Evropskega južnega observatorija.
Ko ogromne jate galaksij trčijo,
je rezultat tega nereda lahko zaklad informacij.
Z opazovanjem teh kozmičnih kupov so astronomi rekonstruirali dogodke,
ki so se zgodili pred več kot sto milijoni let.
Tako so lahko raziskali kako se obnašajo različne vrste snovi ko pride do teh trkov.
Galaksije v Pandorini jati
so jasno vidne v posnetkih Hubbla in Zelo velikega teleskopa pri ESO.
Sestavljajo pa le 5% mase celotne jate.
Okrog 20% mase je v obliki vročega plina, ki je prikazan v roza barvi.
Ta plin vidimo zaradi rentgenskega sevanja,
ki ga lahko zazna satelit Chandra agencije NASA.
Velika večina mase jate, približno 75%, je v obliki temne snovi.
Temno snov ne moremo opazovati neposredno
in je neke vrste skrivnost v današnji moderni astronomiji.
Vendar obstaja trik, ki ga astronomi uporabljajo, da jo najdejo:
z opazovanjem kako gravitacijska sila popači svetlobo oddaljenih galaksij
lahko odkrijejo kje se skriva temna snov.
S tem so astronomi lahko sestavili podroben zemljevid nahajališč temne snovi,
ki je prikazana z modro barvo.
Primerjanje lokacije galaksij, vročega plina in temne snovi
prikaže, da ne gre za navaden trk med dvema jatama.
Preko rekonstrukcije zgodovine Pandorine jate
astronomi menijo, da je nastala iz štirih različnih jat,
ki so bile vpletene v serijo trkov v obdobju nekaj 350 milijonov let.
Zgleda, da so zapleteni trki ločili
nekaj vročega plina in temne snovi,
ki sedaj ležijo ločeno od vidnih galaksij.
Blizu središča Abell 2744
je plin iz ene jate trčil s plinom druge in ustvaril udarni val.
Temna snov je prešla trk brez učinkov.
V drugem delu jate
pa zgleda, da obstajajo galaksije in temna snov, vendar ni vročega plina.
Plin je bil verjetno ostranjen med trkom,
in je pustil za sabo nič več kot medlo sled.
Še bolj čudne značilnosti najdemo v zunanjih delih jate.
Eno območje vsebuje veliko temne snovi,
vendar ni svetlih galaksij ali vročega plina.
Ločena pošastna zgoščina plina je bila odstranjena,
ter ne sledi ampak se nahaja pred temno snovjo, s katero je bila povezana.
Ta skrivnostna razporeditev bi lahko astronomom povedala nekaj
o tem, kako se obnaša temna snov in kako različne sestavine vesolja
interagirajo druga z drugo.
Jate galaksij so največji objekti v vesolju,
ki jih skupaj drži lastna gravitacijska sila,
in razumeti kako so nastale in se razvile
je ključno za razumevanje zgodovine kozmosa.
Izvedeti več o temni snovi nam ne samo pomaga pri razumevanju jat,
ampak nas tudi približa dognanju
o naravi te skrivnostne in izmikajoče se snovi.
Producent ESOcasta je ESO, Evropski južni observatorij.
ESO, Evropski južni observatorij, je pomembna medvladna znanstvena in tehnološka organizacija za astronomijo,
ki projektira, gradi in upravlja svetovno najbolj napredne zemeljske teleskope.
Izpis v angleščini: ESO, prevod v slovenščino: ekipa Portal v vesolje.
Zdaj, ko vas je ESO priklenil na Zemljo,
lahko "odletite od tega sveta" s Hubblom.
Hubblecast razkriva najnovejša odkritja najbolj znanega in nagrajenega vesoljskega observatorija,
Vesoljskega Teleskopa Hubble organizacij NASA in ESA.